Jørand Ødegård Lunde

Jørand Ødegård Lunde (født 4. januar 1961) er en norsk næringsdrivende og politiker som fra 2023 er ordfører i Vang kommune. Hun representerer Bygdalista i Vang.  

Fra 1999 til 2014 representerte hun Høyre på fylkestinget i Oppland, og var partiets gruppeleder fra 2007 til 2014.Oversikt på Høyres nettsted ; besøkt 27. november 2013. Hun meldte seg ut av partiet etter fylkestingsnominasjonen i 2014 og satt som uavhengig representant frem til valget i 2015. Hun var vararepresentant til Stortinget fra Oppland fra 2001 til 2013, men møtte ikke.Biografi på Stortingets nettsted; besøkt 27. november 2013.

Lunde vokste opp i Vestre Slidre og er selvstendig næringsdrivende og bonde med sau og pelsdyr i Vang i Valdres. Fra 2015 til 2023 var hun daglig leder i Valdres natur- og kulturpark. Hun har vært styremedlem i blant annet Innovasjon Norge, Oppland fylkeskraft, Valdres Næringsutvikling, Norges Pelsdyralslag, Vang Energiverk og Oslo Skinnauksjoner.Presentasjon på Innovasjon Norges nettsted ; besøkt 27. november 2013.

Ødegård Lunde har utdanning innen administrasjon og ledelse fra Høgskolen i Innlandet, historie fra Universitet i Bergen og NTNU og styrekompetanse fra Handelshøyskolen BI.

 Referanser 

 Eksterne lenker 



Kategori:Høyre-politikere i Oppland
Kategori:Høyre-ordførere i Oppland
Kategori:Ordførere i Vang i Valdres
Kategori:Vararepresentanter til Stortinget
Kategori:Norske bønder
Kategori:Personer fra Vestre Slidre kommune